Cricket

'O cricket (â lettera: arillo) è nu sport 'e squatra jucato nfra ddoje squatre 'e unnece jucature ognùna.

'A soja forma muderna s'è sviluppata nt'a Ngreterra, ed è pupulare prenceparmente nt'e paise d'o Commonwealth. Dint'a ciérte paise nn'Asia d'o Sud, cumprese ll'Innia, 'o Pakistan, 'o Bangladesci e 'o Sri Lanca, 'o cricket è d'assaje tiempo 'o sport cchiù populare.

'O cricket è, pe di cchiù, nu sport mpurtante nt'a Ngreterra, dint'ô Galles, in Australia, in Nova Zelanda, dint'a ll'Africa d'o Sud, dint'ô Zimbabwe e nt'e Caraibbi angluofone.

'A longhezza d'o joco - na partita spesso pò durà sei o cchiù ore p'ogne juorno, e nzino a cinche jòrne - cce stanno assaje pause, p'o pranzo e 'o ttè, e 'a ricca e cumprecata terminoluggìa, songo aspette nutevole che ponno scunfonnere chille 'e quale nun songo mparàte cu sto sport.

P'e canuscetùre, 'o sport ed 'e ccuncurrenze ardente nfra 'e cchiù mpurtante nazzione 'e cricket furnisceno nu spassatiempo appassiunato, ch'alivote have adderettura fatto venì guaje diprumateche, particularmente 'a seria 'e brutta numèa 'e Bodyline jucata nfra 'a Ngreterra e ll'Australia 'e ll'anne 1930.

 Vidite pure 
 The Ashes

Categurìa:Sport